
          PARLAMENTUL ROMÂNIEI

           CAMERA DEPUTAȚILOR
	Comisia pentru mediu

şi echilibru ecologic

Nr. 4c-8/770/2023
	
	     Comisia pentru industrii și servicii

   Nr.4c-3/73/2023


București, 17.11.2023
BIROUL PERMANENT

AL

CAMEREI DEPUTAŢILOR

Vă înaintăm, alăturat, Raportul comun asupra proiectului de Lege pentru completarea Legii nr.212/2015 privind modalitatea de gestionare a vehiculelor şi a vehiculelor scoase din uz, trimis spre examinare pe fond Comisiei pentru mediu și echilibru ecologic și Comisiei pentru industrii şi servicii , cu adresa nr. PLx.63/2021 din 1 februarie 2021.  

În raport de obiectul și conținutul său, proiectul de lege face parte din categoria legilor ordinare.

În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, Camera Deputaților este Cameră decizională.

PREŞEDINTE,                                                  PREŞEDINTE,

                           Virgil-Daniel POPESCU                                         Sándor BENDE


PARLAMENTUL  ROMANIEI

CAMERA  DEPUTATILOR
	Comisia pentru mediu

şi echilibru ecologic

Nr. 4c-8/770/2023
	
	        Comisia pentru industrii și               servicii
               Nr.4c-3/73/2021


București, 17 noiembrie 2023
 R A P O R T    COMUN 

asupra proiectului de Lege pentru completarea Legii nr.212/2015 privind modalitatea de
 gestionare a vehiculelor şi a vehiculelor scoase din uz
În conformitate cu prevederile art.95 din Regulamentul Camerei Deputaților, republicat, Comisia pentru mediu și echilibru ecologic și Comisia pentru industrii şi servicii au fost sesizate, spre dezbatere în fond, cu proiectul de Lege pentru completarea Legii nr.212/2015 privind modalitatea de gestionare a vehiculelor şi a vehiculelor scoase din uz, transmis cu adresa nr. PLx.63/2021 din 2 februarie 2021, înregistrat la Comisia pentru mediu și echilibru ecologic  cu nr. 4c-8/41/2022 și la Comisia pentru industrii şi servicii cu nr.4c-3/73/2021 din 19 septembrie 2022.

Consiliul Legislativ, cu avizul nr.961/17.09.2020, avizează favorabil proiectul de lege, cu observaţii şi propuneri.

Consiliul Economic și Social, cu avizul nr.8083/01.09.2020, avizează favorabil proiectul de act normativ. 

Guvernul, prin adresa nr. 5964 din 18.06.2022, susține adoptarea inițiativei legislative cu observații și propuneri.

Senatul, în calitate de primă Cameră sesizată, a adoptat proiectul de lege ca urmare a depășirii termenului de adoptare, potrivit art.75 alin.(2) teza a III-a din Constitutia României republicată.


Comisia juridică, de disciplină şi imunităţi, cu avizul nr. PLx 63, a avizat favorabil proiectul de lege. Comisia pentru transporturi şi infrastructură, cu avizul nr. 4c-4/11/2021, a avizat favorabil proiectul de lege.

Proiectul de lege are ca obiect de reglementare completarea art.13 din Legea nr.212/2015, în sensul instituirii ca obligaţie a operatorilor economici autorizaţi să desfăşoare activităţi de colectare, dezmembrare şi tratare a vehiculelor scoase din uz, de a semnaliza activitatea pe care o desfăşoară, prin indicarea pe panouri montate în zone cu vizibilitate bună, a elementelor de identificare corespunzătoare activităţii. Totodată, se urmăreşte ca operatorii respectivi să fie obligaţi la montarea unor panouri care să aibă ca scop împrejmuirea locaţiei, pentru protejarea din punct de vedere estetic a zonei şi a prevenirii propagării zgomotelor. 

Potrivit prevederilor art.62 şi art.64 din Regulamentul Camerei Deputaţilor, republicat,  membrii celor două comisii sesizate pe fond au examinat proiectul de lege în ședințe separate.
 Membrii Comisiei pentru industrii și servicii au examinat proiectul de lege în ședința din 31 mai 2021. La lucrările comisiei au fost prezenți deputați conform listei de prezență. La dezbaterea proiectului de lege au participat, în calitate de invitați, din partea Ministerului Mediului, Apelor și Pădurilor, domnul secretar de stat Bogdan Bălănișcu. 
Membrii Comisiei pentru mediu si echilibru ecologic au examinat proiectul de lege în ședința din 14 noiembrie 2023. La lucrările comisiei au fost prezenți deputați conform listei de prezență. La dezbaterea proiectului de lege a participat, în calitate de invitat, din partea Ministerului Mediului, Apelor și Pădurilor, domnul secretar de stat Bogdan Bălănișcu.
În urma examinării proiectului de lege și a opiniilor exprimate, membrii celor două comisii sesizate, au hotărât cu majoritate de voturi, să propună Plenului Camerei Deputaților un raport comun de adoptare a proiectului de Lege pentru completarea Legii nr.212/2015 privind modalitatea de gestionare a vehiculelor şi a vehiculelor scoase din uz, cu amendamente admise, prevăzute în anexa care face parte integrantă din prezentul raport comun.     
În raport de obiectul și conținutul său, proiectul de lege face parte din categoria legilor ordinare.


În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, Camera Deputaților este Cameră decizională.
                                    PREŞEDINTE,                                              PREŞEDINTE,

                           Virgil-Daniel POPESCU                                      Sándor BENDE

                                  Secretar
                                                         Secretar

                          Ervin MOLNAR                                                  Denisa-Elena NEAGU

      Consilier parlamentar,                                                                           Sef Birou
  
                  Alina Maria Alexandriuc                                                                    Cristina Neicu
Anexă
AMENDAMENTE ADMISE

	Nr. crt.
	Legea 212/2015
	Text adoptat tacit de Senat
	Amendamente admise/autor
	Motivare

	1. 
	
	LEGE

pentru completarea Legii nr.212/2015 privind modalitatea de gestionare a vehiculelor şi a vehiculelor scoase din uz 
	LEGE

pentru modificarea și completarea Legii nr.212/2015 privind modalitatea de gestionare a vehiculelor şi a vehiculelor scoase din uz

Autor: Comisia pentru industrii și servicii
Comisia pentru mediu si echilibru ecologic
	

	2. 
	
	Articol unic.- Legea nr.212/2015 privind modalitatea de gestionare a vehiculelor şi a vehiculelor scoase din uz publicată în Monitorul Oficial al României, Partea I, nr.554 din 27 iulie 2015, cu modificările şi completările ulterioare, se completează după cum urmează:
	Articol unic.- Legea nr.212/2015 privind modalitatea de gestionare a vehiculelor şi a vehiculelor scoase din uz publicată în Monitorul Oficial al României, Partea I, nr.554 din 27 iulie 2015, cu modificările şi completările ulterioare, se modifică și se completează după cum urmează:

Autor: Comisia pentru industrii și serviciu

Comisia pentru mediu si echilibru ecologic i
	

	3. 
	
	1. La art.13, după alin.(3) se introduce un nou alineat, alin.(31) cu următorul cuprins:

,,Alin.(31) - Operatorii economici autorizaţi să desfăşoare activităţi de colectare, dezmembrare şi tratare a vehiculelor scoase din uz sunt obligaţi să semnalizeze activitatea pe care o desfăşoară, prin indicarea pe panouri montate în zone cu vizibilitate bună, a elementelor de identificare corespunzătoare activităţii. De asemenea, operatorii vor fi obligaţi la montarea unor panouri care au ca scop împrejmuirea locaţiei, pentru protejarea din punct de vedere estetic a zonei şi a prevenirii propagării zgomotelor.”
	1. La aritcolul 13, după alineatul (3) se introduce un nou alineat, alineatul (31) cu următorul cuprins:

,,(31) - Operatorii economici autorizaţi să desfăşoare activităţi de colectare, tratare, colectare și tratare sau operatorii economici autorizați să desfășoare activități de dezmembrare, după caz, a vehiculelor scoase din uz sunt obligaţi să semnalizeze activitatea pe care o desfăşoară, prin indicarea pe panouri montate în zone cu vizibilitate bună, a elementelor de identificare corespunzătoare activităţii. De asemenea, operatorii sunt obligaţi la montarea unor panouri care au ca scop împrejmuirea locaţiei pentru protejarea din punct de vedere estetic a zonei, a prevenirii propagării zgomotelor, precum și a prevenirii accesului persoanelor neautorizate.” 

Autor: Comisia pentru industrii și servicii
Comisia pentru mediu si echilibru ecologic 
	Pentru corelare cu art. 13 alin. (1) și (2).

Art. 13

(1) Operatorii economici care desfăşoară activităţi de colectare, tratare, colectare şi tratare a vehiculelor scoase din uz sunt obligaţi să solicite şi să obţină autorizaţie/autorizaţie integrată de mediu emisă de autorităţile competente pentru protecţia mediului, potrivit prevederilor legislaţiei de protecţie a mediului în vigoare.

(2) Operatorii economici care desfăşoară activităţi de dezmembrare a vehiculelor scoase din uz sunt obligaţi să solicite şi să obţină autorizaţia/autorizaţia integrată de mediu prevăzută la alin. (1), precum şi autorizaţia tehnică de funcţionare şi avizul de funcţionare prevăzute la art. 1 alin. (4) şi (5) din Ordonanţa Guvernului nr. 82/2000 privind autorizarea operatorilor economici care desfăşoară activităţi de reparaţii, de reglare, de modificări constructive, de reconstrucţie a vehiculelor rutiere, precum şi de dezmembrare a vehiculelor scoase din uz, aprobată cu modificări şi completări prin Legea nr. 222/2003, cu modificările şi completările ulterioare.

	4. 
	Art. 21 - Încălcarea prevederilor dispoziţiilor prezentei legi constituie contravenţii, dacă nu au fost săvârşite în astfel de condiţii încât, potrivit legii penale, să fie considerate infracţiuni, şi se sancţionează după cum urmează:
g) cu amendă de la 1.000 lei la 2.000 lei, pentru persoanele fizice, şi de la 20.000 lei la 40.000 lei, pentru persoanele juridice, în cazul nerespectării de către operatorii economici care efectuează operaţiuni de colectare, colectare şi tratare, tratare, de dezmembrare a vehiculelor scoase din uz a obligaţiilor prevăzute la art. 13 alin. (1)-(7), precum şi a cerinţelor minime prevăzute în anexa nr. 2;
	
	2. La articolul 21, litera g) se modifică și va avea următorul cuprins:

„g) cu amendă de la 1.000 lei la 2.000 lei, pentru persoanele fizice, şi de la 20.000 lei la 40.000 lei, pentru persoanele juridice, în cazul nerespectării de către operatorii economici care efectuează operaţiuni de colectare, colectare şi tratare, tratare, de dezmembrare a vehiculelor scoase din uz a obligaţiilor prevăzute la art. 13 alin. (1) – (3) și (4) – (7), precum şi a cerinţelor minime prevăzute în anexa nr. 2;”

Autor: Comisia pentru industrii și servicii
Comisia pentru mediu si echilibru ecologic
	Conform normelor de tehnică legislativă. A fost introdus alin. (31).

	5. 
	
	2. La articolul 21, după litera h) se introduce o nouă literă, lit.i) cu următorul cuprins:

,,i) cu amendă de la 5.000 lei la 10.000 lei, în cazul nerespectării de către operatorii economici care desfăşoară activităţi de colectare, dezmembrare si tratare a vehiculelor a obligaţiilor prevăzute la art.13 alin.(31).”
	3. La articolul 21, după litera h) se introduce o nouă literă, lit.i) cu următorul cuprins:

,,i) cu amendă de la 5.000 lei la 10.000 lei, în cazul nerespectării de către operatorii economici care desfăşoară activităţi de colectare, tratare, colectare și tratare sau operatorii economici autorizați să desfășoare activități de dezmembrare, după caz, a vehiculelor a obligaţiilor prevăzute la art.13 alin.(31).”
Autor: Comisia pentru industrii și servicii
Comisia pentru mediu si echilibru ecologic
	Corelare cu prevederile art. 13 alin. (31).

	6. 
	Anexa 2 - (2) Cerinţe care trebuie îndeplinite de unităţile de colectare a vehiculelor scoase din uz:

i) unitatea de colectare trebuie să fie îngrădită, pentru a preveni accesul persoanelor neautorizate;

j) este obligatorie amplasarea unui indicator în apropierea căii de acces, în care să se specifice denumirea, adresa şi orele de funcţionare ale unităţii;
	
	4. La anexa 2 punctul 2, literele i) și j) se abrogă.

Autor: Comisia pentru industrii și servicii
Comisia pentru mediu si echilibru ecologic
	Prevederi preluate la art. 13 alin. (31). Se evită dubla reglementare.

